Komission asetus (ETY) N:o 2448/77 annettu 8 päivänä marraskuuta 1977 markkinoilta vedettyjen appelsiinien jalostusteollisuudelle toimittamisen edellytyksistä sekä asetuksen (ETY) N:o 1687/76 muuttamisesta



Virallinen lehti nro L 285 , 09/11/1977 s. 0005 - 0007

Suomenk. erityispainos Alue 3 Nide 9 s. 0124

Kreikank. erityispainos: Luku 03 Nide 19 s. 0176

Ruotsink. erityispainos Alue 3 Nide 9 s. 0124

Espanjank. erityispainos: Luku 03 Nide 13 s. 0115

Portugalink. erityispainos: Luku 03 Nide 13 s. 0115



KOMISSION ASETUS (ETY) N:o 2448/77 annettu 8 päivänä marraskuuta 1977 markkinoilta vedettyjen appelsiinien jalostusteollisuudelle toimittamisen edellytyksistä sekä asetuksen (ETY) N:o 1687/76 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1), sellaisena kuin se on viimeksi muutettuna asetuksella (ETY) N:o 1034/77(2), ja erityisesti sen 21 artiklan 4 kohdan, sekä katsoo, että asetuksen (ETY) N:o 1035/72 21 artiklassa säädetään mahdollisuudesta toimittaa markkinointivuosien 1977/1978, 1978/1979 ja 1979/1980 aikana markkinoilta vedettyjä tiettyjen luokkien veriappelsiineja jalostusteollisuudelle; toimittaminen olisi rajoitettava lajikkeisiin, joita perinteisesti käytetään jalostusteollisuuden tarpeisiin, edellä mainitun asetuksen 21 artiklassa säädetään toisaalta, että näiden appelsiinien toimittaminen olisi hoidettava asianomaisen jäsenvaltion nimeämän toimielimen järjestämällä tarjouskilpailulla; näiden tarjouskilpailumenettelyjen toteuttaminen edellyttää, että laaditaan perusteet, joiden avulla nämä menettelyt sujuvat mahdollisimman hyvin ja joilla varmistetaan, että kaikki asianomaiset saavat tasapuolisen kohtelun yhteisössä; pysyvä tarjouskilpailu ja saattaminen julkiseen huutokauppaan voivat helpottaa tuotteen myyntiä ja saada tietyissä tapauksissa aikaan kauppatapoihin mukautetumpia myyntitapoja, samassa artiklassa säädetään toisaalta, että kyseiset toimet ovat sallittuja ainoastaan, jos niistä ei aiheudu kilpailun vääristymiä kyseisten teollisuudenalojen välillä; tätä varten vähimmäismyyntihinta olisi vahvistettava ennen kunkin markkinointivuoden alkua, on syytä säätää tarjouskilpailuilmoitusten asianmukaisesta julkisuudesta jalostusalalla, jotta kaikilla yrityksillä olisi mahdollisuus tarjouksen tekemiseen, tarjouskilpailuilmoituksesta tai julkista huutokauppaa koskevasta ilmoituksesta on käytävä ilmi menettelyn yleiset edellytykset; tarjouskilpailun moitteettoman sujumisen varmistamiseksi olisi säädettävä niistä tiedoista, jotka on ilmoitettava tarjouksessa, erityisesti hinnasta ja määristä, joita tarjous koskee, asianomaisten jättämät tarjoukset on arvioitava tarjotun hinnan perusteella; määrät on jaettava sitä mukaa kuin niitä on saatavilla tarjouksen tekijöiden välillä suoritetun luokituksen mukaan niin, että aloitetaan tarjouksesta, jossa on annettu korkein hinta. on tarpeen antaa säännökset, joilla varmistetaan, että jaettu tuote jalostetaan; tätä varten on syytä säätää sellaisen jalostusvakuuden antamisesta, jonka määrä lasketaan siten, että varmistetaan tämän velvoitteen noudattaminen, yksityiskohtaiset säännöt interventiosta lähtöisin olevien tuotteiden käytön ja/tai käyttötarkoituksen valvonnasta on laadittu 30 päivänä kesäkuuta 1976 annetussa asetuksessa (ETY) N:o 1687/76(3), sellaisena kuin se on viimeksi muutettuna asetuksella (ETY) N:o 2182/77(4); sen vuoksi on syytä täydentää mainitun asetuksen liitettä, ja tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asianomaisen jäsenvaltion nimeämä elin järjestää markkinoilta vedettyjen Sanguinello- ja Sanguigno-ryhmään kuuluvien appelsiinilajikkeiden toimittamisen jalostusteollisuudelle markkinointivuosien 1977/1978, 1978/1979 ja 1979/1980 aikana joko pysyvän tarjouskilpailun tai julkisen huutokaupan perusteella. 2 artikla Ennen kunkin markkinointivuoden alkua on vahvistettava vähimmäismyyntihinta ottaen huomioon teollisuuden kyseisestä tuotteesta tavanomaisesti maksama hankintahinta. Hinta on vahvistettava asetuksen (ETY) N:o 1035/72 33 artiklassa menettelyä noudattaen. 3 artikla Edellä 1 artiklassa tarkoitettujen menettelyjen voimassaoloaika ei saa olla pidempi kuin kyseisen tuotteen markkinointivuosi. 4 artikla 1. Kukin pysyvä tarjouskilpailu voi sisältää useita tarjoussarjoja. Menettelyn yhteydessä on varmistettava kilpailupyyntöjen julkisuus. 2. Tarjouskilpailuilmoituksessa on annettava kaikki tarvittavat tiedot, erityisesti: a) aika, jonka kuluessa tuotteet todennäköisesti ovat saatavilla; b) markkinoille saatettavien tuotteiden luonne; c) vähimmäismyyntihinta; d) alueet, joille tuotteet on varastoitu; e) määräaika, johon mennessä kunkin tarjoussarjan tarjoukset on jätettävä; f) elin, jolle tarjoukset on esitettävä. 5 artikla 1. Asianomaisten on annettava tarjouksensa kirjeitse, joka toimitetaan suoraan tai kirjattuna kirjeenä saantitodistuksin taikka teleksillä tai sähkeitse kyseisen jäsenvaltion nimeämälle elimelle. 2. Tarjouksessa on oltava: a) asianomaisen nimi ja osoite; b) tarjouksen kohteena olevan tuotteen määrä tonneina ilmaistuna; c) tarjottava hinta nettotonneina, suoraan siitä varastosta, jossa tuotetta varastoidaan, sen jäsenvaltion valuuttana, jossa tarjouskilpailu järjestetään; d) muut mahdolliset tarjouskilpailuilmoituksen mukaisesti vaaditut lisätiedot. 3. Tarjous on voimassa ainoastaan, jos - se koskee vähintään yhtä tonnia; ja - se on tehty vähintään 2 artiklassa tarkoitettuun vähimmäishintaan. 6 artikla 1. Asianomaisen jäsenvaltion nimeämän elimen on ensimmäisen tarjoussarjan viimeisenä jättöpäivänä luokiteltava tarjouksen tekijät tarjotun hinnan perusteella. Jos korkein hinta on sama, etusija on annettava sille tarjouksen tekijälle, jonka pyytämä määrä on suurin, tai jos myös pyydetyt määrät ovat samat, sille tarjouksen tekijälle, joka tulee valituksi arvalla. Tuotteet jaetaan luokittelun mukaisesti sitä mukaa kuin tuotetta tulee saataville. 2. Elimen on luokiteltava tarjoukset ja jaettava tuotemäärät 1 kohdassa säädettyjen ehtojen mukaisesti kunkin myöhemmän tarjoussarjan viimeisenä jättöpäivänä. 7 artikla Aina kun tarjousta ei hyväksytä, asianomaisen jäsenvaltion nimeämän elimen on ilmoitettava tästä viipymättä tarjouksen tekijälle. Tarjouskilpailun voimassaoloajan päättyessä kyseisen elimen on ilmoitettava jalostajille, jos niiden tarjousta ei olla voitu täyttää tuotteen puutteen vuoksi. 8 artikla 1. Jos tuotteet myydään julkisella huutokaupalla, nimetyn elimen on huutokauppaa koskevassa ilmoituksessaan annettava kaikki tiedot: - ajasta, jolloin tuotteet ovat todennäköisesti saatavilla; - myyntiin saatettavien tuotteiden luonne; - vähimmäismyyntihinta; - alueet, joilla tuotetta varastoidaan; - kunkin huutokaupan päivämäärä, aika ja paikka. 2. Muut tiedot, erityisesti saatavilla olevista ja myyntiin saatetuista tuotteiden määristä ja ominaisuuksista, on viipymättä toimitettava pyydettäessä kaikille asianomaisille. 9 artikla Julkisella huutokaupalla myytävät tuotteet on jaettava edullisimman hinnan tarjoavalle henkilölle/henkilöille. 10 artikla Tarjouskilpailun voittajan tai julkisessa huutokaupassa ostajan on ennen jaetun tuotteen toimittamista jätettävä jalostusvakuus määrästä, joka määritetään tuotteen 100 nettokilogrammaa kohti ja joka on vähintään yhtä suuri kuin seuraavien arvojen välinen ero: - 90 prosenttia niiden hintojen aritmeettisesta keskiarvosta, joilla Sanguinellolajikkeen III laatuluokan tuotteita voidaan vetää markkinoilta kyseisenä ajanjaksona asetuksen (ETY) N:o 1035/72 18 artiklan mukaisesti; ja - hinta, jolla tuote myydään tarjouskilpailun voittajalle tai julkisessa huutokaupassa ostajalle. Asianomaisen jäsenvaltion nimeämä elin voi kuitenkin laskea vakuuden määrän 40 prosenttiin määrästä, joka on saatu edellä tarkoitetusta laskennasta, sillä edellytyksellä että kyseinen tuote on tarkastettu sen varmistamiseksi, että se on jalostuslaitokselle toimitushetkellä todettu sellaisenaan ihmisravinnoksi kelpaamattomaksi. 11 artikla 1. Jaettu tuote on jalostettava kolmen kuukauden kuluessa siitä, kun se on toimitettu ostajalle. 2. Sen jäsenvaltion toimivaltaisen elimen, jossa jalostus tapahtuu, on tarkastettava paikan päällä jaetun tuotteen jalostus ja katsottava tuote jalostetuksi, kun se on todettu sellaisenaan ihmisravinnoksi kelpaamattomaksi. 12 artikla 1. Kun jäsenvaltio aikoo soveltaa tämän asetuksen säännöksiä, nimetyn elimen on viipymättä annettava tiedoksi muiden jäsenvaltioiden elimille sekä komissiolle 4 artiklassa säädetty tarjouskilpailuilmoitus tai 8 artiklassa säädetty ilmoitus julkisesta huutokaupasta. Tämä tiedoksianto on tehtävä: - tarjouskilpailuilmoituksen osalta vähintään 7 päivää ennen ensimmäisen tarjoussarjan viimeistä tarjousten jättöpäivää; - julkisen huutokaupan osalta vähintään seitsemän päivää ennen ensimmäistä huutokauppaa. Nimetyn elimen on ensimmäisessä alakohdassa säädetyin edellytyksin annettava tiedoksi kaikki muutokset tarjouskilpailuilmoitukseen tai ilmoitukseen julkisesta huutokaupasta. Nämä muutokset tulevat voimaan vasta seitsemän päivän kuluttua niiden tiedoksi antamisesta. 2. Heti kun 1 kohdan ensimmäisessä alakohdassa säädetty tiedoksi antaminen on tehty, Euroopan yhteisöjen virallisessa lehdessä on julkaistava ilmoitus jäsenvaltion aikomuksesta soveltaa tämän asetuksen säännöksiä. 13 artikla Jäsenvaltioiden nimeämän elimen on annettava komissiolle tiedoksi kunkin tarjouskilpailun tai julkisen huutokaupan tulokset, myytyjen tuotteiden määrät ja myyntihinta. 14 artikla Lisätään asetuksen (ETY) N:o 1687/76 liitteeseen otsikon "II. Tuotteet muuhun kuin I kohdassa ilmoitettuun käyttöön ja/tai tarkoitukseen" jälkeen 18 kohta ja 9 alaviite seuraavasti: "18. Markkinoilta vedettyjen appelsiinien jalostusteollisuudelle toimittamisen edellytyksistä sekä asetuksen (ETY) N:o 1687/76 muuttamisesta 8 päivänä marraskuuta 1977 annettu komission asetus (ETY) N:o 2448/77(9): - kohta 104: "Destiné à la transformation (règlement (CEE) n° 2448/77)" "For processing (Regulation (EEC) No 2448/77)" "Zur Verarbeitung bestimmt (Verordnung (EWG) Nr. 2488/77" "Destinato alla trasformazione (regolamento (CEE) n. 2488/77" "Bestemd om te worden verwerkt (Verordening (EEG) nr. 2448/77)" "Til forarbejdning (forordning (EØF) nr. 2448/77)" - kohta 106: ostajalle toimituspäivä (9) EYVL N:o L 285, 9.11.1977, s. 5". 15 artikla Tämä asetus tulee voimaan seuraavana päivän sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 8 päivänä marraskuuta 1977. Komission puolesta Finn GUNDELACH Varapuheenjohtaja (1) EYVL N:o L 118, 20.5.1972, s. 1 (2) EYVL N:o L 125, 19.5.1977, s. 1 (3) EYVL N:o L 190, 14.7.1976, s. 1 (4) EYVL N:o L 251, 1.10.1977, s. 60